
                                                                             Anexa nr. 1 la HCL
REGULAMENT

privind procedura de achiziții de imobile, construcții și terenuri, de către Comuna Maracineni, judetul Arges

CADRU LEGAL

Având în vedere, prevederile:

a)
Ordonanței de Urgență a Guvernului nr. 57/2019 privind Codul Administrativ, cu modificările și completările ulterioare;

b)
art. 1, art. 2 alin. (1) și art. 29 alin. (1) lit. (a) din Legea nr. 98/2016 privind achizițiile publice, cu modificările și completările ulterioare;

c)
art. 863, art. 1650 și art. 1652 din Legea nr. 287/2009 privind Codul civil, cu modificările și completările ulterioare;

d)
art. 136 din Constituția României;

e)
art. 1 alin. (1) din Normele metodologice de aplicare a prevederilor referitoare la atribuirea contractului de achizitie publica din Legea nr. 98/2016 privind achizitiile publice, aprobate prin HG nr. 395/2016;

Întrucât:

Legea nr. 98/2016 privind achizițiile publice reglementează modul de realizare a achizițiilor publice, procedurile de atribuire a contractelor de achiziție publică și de organizare a concursurilor de soluții, instrumentele și tehnicile specifice care pot fi utilizate pentru atribuirea contractelor de achiziție publică, precum și anumite aspect specifice în legatură cu executarea contractelor de achiziție publică. Scopul legii este acela de a asigura cadrul legal necesar achiziționării de bunuri, servicii și lucrări în condiții de eficiență economic și socială.

Articolul 29 alin. (1) lit. (a) din aceeasi lege stipulează faptul ca prevederile acesteia nu se aplică pentru atribuirea contractelor de achiziție publică/acordurilor cadru care au ca obiect cumpărarea inchirierea, prin orice mijloace financiare, de terenuri, clădiri existente, alte bunuri imobile ori a drepturilor asupra acestora.

Respectând principiile enunţate de art. 2 alin. (2) din Legea nr. 98/2016 privind achiziţiile publice, cu modificările şi completările ulterioare, atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, respectiv principiile cum ar fi nediscriminarea, tratamentul egal, recunoaşterea reciprocă, transparenţa, proporţionalitatea, asumarea răspunderii, ţinând cont de - prevederile art.129 alin. (1) și alin. (14) din OUG nr. 57/2019 privind codul administrativ, care precizează art. 129 alin. (1) Consiliul local are inițiativă și hotărăște în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau central.

Alin. (14) Consiliul local îndeplinește orice alte atribuții, în toate domeniile de interes local, cu excepția celor date în mod expres în competența altor autorități publice,

Capitolul I Dispoziții generale

SECTIUNEA I SCOP ȘI PRINCIPII

Art.1. - Prezentul regulament reglementează modalitățile și procedura de atribuire a contractului de achiziție având ca obiect dobândirea dreptului de proprietate asupra imobilelor terenuri, clădiri existente, asupra altor imobile ori a drepturilor asupra acestora.

Art.2. - (1) Scopul prezentului regulament îl constituie:

•
garantarea tratamentului egal și nediscriminatoriu;

•
asigurarea transparenței și integrității procesului de achiziție publică;

a)
asigurarea utilizării eficiente a fondurilor publice, prin aplicarea procedurilor  de atribuire de catre autoritatile publice locale ale Comunei Maracineni.

(2)
Principiile care stau la baza achiziționării imobilelor- terenuri, clădiri, alte bunuri imobile, drepturi asupra acestora - sunt:

a)
nediscriminarea;

b)
tratamentul egal;

c)
recunoașterea reciprocă;

d)
transparență;

e)
proporționalitatea;

f)
asumarea răspunderii.

SECȚIUNEA II DEFINIȚII

Art.3. - În sensul prezentului regulament, termenii ș i expresiile de mai jos au următoarele  semnificații:

•
acceptarea ofertei câștigătoare - comunicarea privind rezultatul procedurii de achiziție de imobile, prin care autoritatea administrației publice locale iți manifestă acordul de a se angaja juridic în contractul de achiziție de imobile (contract de vânzare - cumpărare) ce urmează a fi încheiat cu ofertantul a cărui oferta a fost declarat căstigătoare;

•
contract - orice contract ce are ca obiect achiziționarea de imobile de către autoritatea administrației publice locale;

•
fonduri publice - sume alocate din bugetul Comunei Maracineni pentru achizitionarea de imobile, prealabil aprobate și fundamentate;

•
imobil - sunt imobile, în înțelesul prezentului regulament, terenurile și clădirile, alte bunuri imobile, precum și drepturile asupra acestora;

•
zile - zile calendaristice, în afara cazului în care se prevede expres ca sunt zile lucratoare.

Termenul exprimat în zile începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al autorității contractante nu este luată în calculul termenului. Dacă ultima zi a unui termen exprimat altfel decât în ore este o zi liberă sau o zi de sărbatoare legală, termenul se încheie la expirarea ultimei ore a următoarei zile lucrătoare

SECTIUNEA III DOMENIU DE APLICARE

Art.4. - Prezentul regulament se aplică în cazul achiziției de imobile, construcții și terenuri, respectiv pentru încheierea contractului de vânzare - cumpărare având ca obiect bunuri imobile, astfel cum au fost definite la art. 3 lit. (d) din prezentul regulament.

Capitolul II

Reguli aplicabile în cazul achiziționării de imobile

SECȚIUNEA I REGULI GENERALE

Art.5. - Autoritățile publice locale ale Comunei Maracineni au obligația de a respecta principiile prevăzute la art. 2 alin. (2) din prezentul regulament în relația cu persoanele interesate să facă oferte care au ca obiect vânzarea de imobile.

Art.6. (1) Procedurile aplicabile pentru achiziția de imobile de către Comuna Maracineni, reglementate de prezentul regulament sunt:

a)
achiziția publică de imobile;

b)
achizitia de imobile prin negociere de preț;

(2)
 Negocierea de preț este procedura prin care autoritățile administrației publice locale ale Comunei Maracineni, prin comisii de evaluare numite potrivit prezentului regulament, analizează propunerile financiare ale ofertanțil or și ierarhizează ofertele primite, după caz.

Art.7. - (1) Comuna Maracineni achizitionează imobile- construcții și terenuri, în scopul realizării ș i satisfacerii interesului public al unității administrativ - teritoriale.

(2)
Î n vederea demarării procedurii de achiziție de imobile, se va întocmi de către inițiator o notă de fundamentare care să justifice necesitatea și oportunitatea achiziției respective.

(3)
Motivele invocate vor sta la baza întocmirii studiului de oportunitate prevăzut la art. 9 alin. (5) - (8).

(4)
Nota de fundamentare va constitui și document justificativ pentru alocarea de fonduri publice in acest sens.

Art.8. - Comuna Maracineni are dreptul să inițieze procedura de negociere de preț pentru achiziționarea de imobile, finalizată prin încheierea unui contract de vânzare - cumpărare, cu respectarea cumulativă a următoarelor condiții:

a)
să fie alocate fonduri publice pentru achiziționarea de imobile, construcții și terenuri, în bugetul local al Comunei Maracineni, aprobat pentru anul în care se realizează achiziția de imobile;

b)
imobilele ce urmează să fie achiziționate să satisfacă nevoile și scopul pentru care se doreste achiziționarea lor;

c)
din conținutul reglementărilor urbanistice să rezulte ca imobilele îndeplinesc cerințele pentru care se dorește achiziționarea lor;

d)
să fie elaborat, la comanda exclusivă a comunei Maracineni, un raport de evaluare al imobilelor de către un evaluator autorizat ANEVAR.

SECȚIUNEA II

REGULI DE ELABORARE A DOCUMENTAȚIEI DE ACHIZIȚIE DE IMOBILE

Art.9. - 1) Documentația de achiziție de imobile se elaborează de către compartimentele de specialitate din cadrul aparatului de specialitate al primarului Maracineni și se aprobă de către autoritățile administrației publice locale, conform prevederilor prezentului regulament.

2)
În cadrul documentației elaborate și aprobate în condițiile alin. (1) se precizează orice cerință, criteriu, regulă si alte informatii necesare pentru a asigura ofertantului o informare completa, corecta si explicita cu privire la modul de aplicare a procedurii de achizitie de imobile de catre Comuna Maracineni.


3) Documentatia de achizitie de imobile cuprinde:

a)
studiul de oportunitate;

b)
fisa de date;

c)
caietul de sarcini;

d)
raportul de evaluare întocmit de către un evaluator autorizat ANEVAR.

4)
Studiul de oportunitate se aprobă de către Consiliul Local Maracineni la propunerea Primarului Comunei Maracineni.

5)
Achiziționarea se aprobă, pe baza studiului de oportunitate, prin hotărâre a Consiliului Local Maracineni.

6)
Studiul de oportunitate trebuie să cuprindă, în principal, următoarele elemente:

a.
descrierea și identificarea bunului imobil ce urmează a fi achiziționat;

b.
motivele de ordin economic, financiar, social, de mediu, etc, după caz, care justifică achiziționarea imobilului, expuse în nota de fundamentare prevăzuta la art. 7 alin. (2) din prezentul regulament;

c.
procedura utilizată pentru achizitionarea imobilului și justificarea alegerii procedurii;

d.
alte informații, motive și justificări relevante, după caz.

7)
Fișa de date cuprinde:

a.
descrierea și identificarea bunului imobil ce urmează a fi achiziționat;

b.
nivelul prețului de achiziționare estimat;

c.
procedura utilizată pentru achiziționarea imobilului;

d.
instrucțiuni privind modul de elaborare și prezentare a ofertelor;

e.
alte informații considerate relevante pentru achiziție.

8)
În baza studiului de oportunitate prevăzut la art. (4), aparatul de specialitate elaborează caietul de sarcini al achiziției pe care îl supune spre aprobare primarului Comunei Maracineni.

9)
Caietul de sarcini trebuie să cuprindă, în principal, următoarele elemente:

1.
informații generale privind obiectul achiziției;

1.1.
descrierea și identificarea bunului imobil ce urmează să fie achiziționat (inc1usiv parametrii minimi pe care trebuie sa îi aibă imobilele, respectiv suprafața imobilelor, după caz, zona în care se dorește a fi amplasate imobilele, actul juridic prin care se face dovada ca imobilele nu sunt grevate de sarcini, actul juridic prin care se face dovada dreptului de proprietate, cartea tehnică a construcției, după caz, orice alte documente considerate relevante pentru achiziție);

1.2.
destinația bunurilor imobile ce urmează a fi achiziționate;

1.3.
motivele de ordin economic, financiar, social și/sau de mediu, după caz, urmărite de către autoritățile administrației publice locale prin achiziția imobilelor;

2.
condițiile generale ale achiziționării de imobile:

2.1.
precizări privind modalitățile de plată;

2.2.
precizări privind criteriile de ierarhizare și ponderea lor;

2.2.1.
criteriile de ierarhizare se stabilesc prin luarea în considerare a elementelor care au un corespondent în cerințele solicitate a fi îndeplinite de imobile, fără a se limita la următoarele:

a.
suprafața și categoria de folosință a imobilului;

b.
suprafața total a construită, după caz;

c.
suprafața lib eră de construcții, după caz;

d.
suprafața totală a imobilului (construcție și/sau teren);

e.
amplasarea zonală a imobilului ș i utilitățile obligatorii, după caz;

f.
anul construcției, după caz;

g.
distanța față de un mijloc de transport în comun, dacă este cazul;

h.
căi de acces rutier;

i.
suprafața utilă minimă, după caz;

j.
posibiliăți de compartimentare, după caz;

k.
posibilitati de parcare subterană sau supraterană, după caz;

i.
finisaje interioare si/sau exterioare, dupa caz.

2.2.2.
gradul
de importanță a criteriilor de ierarhizare se stabilește de la caz la caz, în funcție de prioritatea de îndeplinire, prin caietul de sarcini;

2.3.
clauzele obligatorii pentru contractul de achiziție de imobile, după caz;

3.
instrucțiuni privind formalitățile ce trebuie îndeplinite, referitoare la modul de prezentare și depunere a ofertei;

4.
orice alte informații relevante privitoare la desfașurarea procedurii de negociere.

Art.10.- 1) În situația în care obiectul achiziției îl reprezintă un imobil concret determinat, având la baza motive de natura investițiilor publice a căror realizare invoca existenta unui imobil concret determinat, unic prin caracteristici și/sau modul, locul amplasării acestuia, achiziția se va face direct de la proprietarul bunului, în baza unei solicitări de oferta, acceptate de proprietar sau în baza inițiativei proprietarului.

(2)
În cazul prevăzut la alin. (1), achiziția se va face în baza studiului de oportunitate și a raportului de evaluare întocmit de către un evaluator autorizat ANEVAR.

(3)
Prețul stabilit în raportul de evaluare de către evaluatorul autorizat ANEVAR se va supune aprobării Consiliul Local Maracineni.

SECȚIUNEA
III

REGULI PRIVIND ANUNȚUL DE ACHIZIȚIE DE IMOBILE

Art.11. - Anunțul de achiziție se întocmește de către compartimentul de specialitate din cadrul aparatului de specialitate al primarului Comunei Maracineni , după  aprobarea documentatiei de atribuire de către autoritățile publice locale.

Art.12. - (1) Anunțul de achiziție trebuie să cuprindă, cel puțin, următoarele elemente:

a)
informații generale privind autoritatea administrației publice locale, în special denumirea, codul fiscal, adresa, numărul de telefon, fax;

b)
informații generale cu privire la imobilul ce urmează să fie achiziționat, în special descrierea bunului imobil ce urmează a fi achiziționat;

c)
informații cu privire la documentația de achiziție; modalitatea în care persoanele interesate pot intra în posesia unui exemplar al documentatiei de achizitie;

d)
informații cu privire la oferta: data limita de depunere a ofertelor, adresa la care trebuie depuse ofertele, modalitatea de depunere a ofertelor, etc;

e)
data și locul unde va avea loc negocierea de preț.

(2)
Anunțul de achiziție de imobile se publică într-un cotidian local si pe site-ul autorității administratiei publice locale, cu cel putin 10 zile calendaristice  înainte de data limita de depuner a ofertelor.

(3)
În cazuri excepționale, prevăzute la art. 13, autoritatea administrației publice locale poate transmite direct cereri de ofertă către persoane fizice sau juridice ce dețin în proprietate bunuri imobile.

Art.13.- (1) În situatia în care obiectul achiziției îl reprezintă un imobil concret determinat, având la bază motive de natură lnvestițiilor publice a căror realizare invocă existența unui imobil concret determinat, unic prin caracteristici și/sau modul, locul amplasării acestuia, achiziția se va face direct de la proprietarul bunului, în baza unei solicitări de oferta, acceptate de proprietar sau în baza inițiativei proprietarului.

(2) Prevederile alin. (1) se aplica restrictiv, numai în acele situații în care imobilul are caracteristici specifice datorită locului de amplasare ș i dacă nu este posibilă realizarea unei investiții de natura celor precizate la alin. (1) pe un alt imobil.

SECȚIUNEA IV

COMISIA DE EVALUARE ȘI NEGOCIERE

Art.14. - (1) Pentru evaluarea ofertelor, primarul Comunei Maracineni numește prin dispozitie o comisie de evaluare și negociere alcătuită dintr-un număr impar de membri, care nu poate fi mai mic de cinci.

(2)
Componența comisiei de evaluare și negociere, membrii acesteia precum și supleanții lor se stabilesc din cadrul aparatului de specialitate al primarului și numiți prin dispoziția Primarului Comunei Maracineni.

(3)
Președintele şi secretarul comisiei de evaluare sunt numiți distinct de către Primarul Comunei Maracineni dintre membrii acesteia, iar comisia se completează cu membrii din rândul consilierilor locali care se desemnează prin HCL.

(4)
Fiecare dintre membrii comisiei de evaluare beneficiază de câte un vot.

(5)
Deciziile comisiei de evaluare și negociere se adoptă cu votul majorității membrilor.

(6)
Comisia de evaluare și negociere adoptă decizii în mod autonom, numai pe baza documentației de achiziție si cu respectarea prevederilor legale în vigoare.

Art.15. - (1) Membrii comisiei de evaluare ș i negociere trebuie să respecte regulile privind conflictul de interese. În acest sens, membrii comisiei de evaluare sunt obligați ca, după termenul limită de depunere a ofertelor, să dea o declarație de incompatibilitate, imparțialitate și confidențialitate, care se va păstra la dosarul achiziției.

(2)
În caz de incompatibilitate, președintele comisiei de evaluare va sesiza de îndată primarul Comunei Maracineni despre existența stării de incompatibilitate și va propune înlocuirea persoanei incompatibile cu o altă persoană.

(3)
Membrii
comisiei
de
evaluare și
negociere au
obligația
de a păstra confidențialitatea datelor, informațiilor și documentelor cuprinse în ofertele analizate.

Art.16. - Atribuțiile comisiei de evaluare și negociere sunt următoarele:

a)
identificarea
imobilelor ce urmează a fi achiziționate, inclusiv prin vizite în teren și consemnarea celor constatate într-un proces verbal;

b)
analiza și selectarea ofertelor pe baza datelor, informațiilor și documentelor cuprinse în ofertele depuse;

c)
analizarea ș i evaluarea ofertelor;

d)
stabilirea ofertelor care îndeplinesc cerințele minime impuse;

e)
aplicarea criteriilor de ierarhizare stabilite în documentația de atribuire;

f)
stabilirea ofertelor care îndeplinesc cerințele minime impuse;

g)
aplicarea criteriilor de ierarhizare stabilite în documentația de achiziție;

h)
stabilirea ierarhiei ofertelor care îndeplinesc cerințele minime impuse;

i)
negocierea prețului cu ofertantul invitat la negocieri, se poate face și prin mijloace electronice- semnătură electronică, dacă este cazul;

j)
în situația prevăzută la articolele 10 și 13 din prezentul regulament, pe baza ofertei înaintate, va negocia prețul achiziției, care nu poate fi mai mare decât prețul stabilit de evaluator în raportul de evaluare.

SECȚIUNEA V

REGULI PRIVIND CONFLICTUL DE INTERESE

Art.17.- (1) Pe parcursul aplicării procedurii de achiziție de imobile, autoritățile administrației publice locale ale Comunei Maracineni au obligația de a lua toate măsurile necesare pentru a evita situațiile de natură să determine apariția unui conflict de interese și/sau manifestarea concurenței neloiale.

(2) Nerespectarea prevederilor alin. (1) se sancționează potrivit dispozițiilor legale în

vigoare.

Art.18. - Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de achiziție.

Art.19.- Nu au dreptul de a fi implicate în procesul de verificare/evaluare a ofertelor următoarele persoane:

a)
soț/soție, rudă sau afin până la gradul al patrulea inclusiv cu ofertantul, persoana fizică;

b)
soț/soție, rudă sau afin până la gradul al patrulea inclusiv cu persoanele care fac parte din consiliul de administrație, organul de conducere ori de supervizar al unuia dintre ofertanți persoane juridice;

c)
persoane care dețin părți sociale, părți de interes, acțiuni din capitalul subscris al unuia dintre ofertanți sau persoane care fac parte din consiliul de administrație, organul de conducere ori de supervizare al unuia dintre ofertanți;

d)
persoane care pot avea un interes de natură să le afecteze imparțialitatea pe parcursul procesului de verificare/evaluare a ofertelor.

Capitolul III

Reguli privind achiziționarea de imobile

SECȚIUNEA
I REGULI PRIVIND OFERTA

Art.20. - (1) Poate fi ofertant, respectiv are dreptul de a participa la procedura de negociere de preț, în condițiile prezentului regulament, orice persoană fizică sau juridică care deține un imobil liber de sarcini, înscris în Cartea Funciară cu caracteristicile prevăzute în documentația de achiziție și care este interesată de înstrăinarea acestuia.

(2)
Ofertele se depun la sediul autorității publice locale sau la locul precizat î n anunțul de achiziție ori în cererea de ofertă transmisă în situația prevăzută la art. 13, după caz, în modalitățile prevăzute î n documentația de achiziție.

(3)
Fiecare participant poate depune doar o singură ofertă.

(4)
Oferta va fi semnată de către ofertant.

Art.21. - (1) Ofertantul are obligația de a elabora și depune oferta în conformitate cu prevederile documentației de achiziție,

(2) Oferta are caracter obligatoriu, din punct de vedere al conținutului, pe toată perioada de valabilitate stabilită de achizitor.

Art.22. - (1) Persoana interesată are obligația de a depune oferta la adresa și până la termenul limită de depunere stabilit în anunțul de achiziție și/sau în cererea de ofertă transmisă în condițiile art. 13, după caz.

(2)
Riscurile legate de transmiterea ofertei, inclusiv forță majoră cad în sarcina persoanei interesate.

(3)
Oferta depusă la o altă adresă a autorității publice locale decât cea stabilită sau după expirarea datei limita pentru depunere se returnează nedeschisă,

(4)
Conținutul ofertelor trebuie să rămână confidențial până la data stabilită pentru deschiderea acestora, autoritatea administrației publice locale, inclusiv comisia de evaluare și negociere urmând a lua cunostință de conținutul respectivelor oferte numai după această dată.

Art.23.- (1) Comisia de evaluare ș i negociere respinge ofertele acelor persoane care s afla în una dintre următoarele situații:

a)
persoana juridică aflată în stare de insolvență, faliment, lichidare, a cărei activitate se desfașoară sub coordonarea unui administrator/lichidator judiciar, a cărei activitate este suspendată;

b)
persoanele
fizice și/sau juridice care nu și-au îndeplinit obligațiile de plată a impozitelor, taxelor și/sau altor creanțe față de bugetul local al Comunei Maracineni;

c)
persoanele care prezintă informații nereale, false sau cei care refuză furnizarea informațiilor solicitate de către autoritatea administrației publice locale;

(2) Ofertele persoanelor care nu respectă cerințele din documentația de achiziție se

resping.

Art.24.- (1) Orice ofertant are dreptul de a-și modifica sau retrage oferta numai inainte de data limita stabilită pentru depunerea ofertei.

(2) Ofertantul are obligația de a menține oferta valabilă pe toată perioada de valabilitate stabilită prin documentația de achiziție.

SECȚIUNEA II

REGULI PRIVIND NEGOCIEREA DE PREȚ PENTRU ACHIZIȚIONAREA DE IMOBILE CONSTRUCȚII ȘI/SAU TERENURI

Art.25. - (1) Negocierea de preț pentru achiziționarea de imobile este procedura prin care autoritatea administrației publice locale, prin comisia de evaluare și negociere constituită potrivit prevederilor art. 14 negociază pretul cu unul sau mai multi ofertanți, după caz.

(2) Prealabil demarării procedurii negocierii de preț se va efectua evaluarea imobilului de către un evaluator autorizat ANEVAR.

Art.26 - (1) La data prevazută în anunțul achiziției sau a cererii de ofertă transmise în conditiile art. 13, după caz, comisia de evaluare și negociere va deschide plicurile care conțin ofertele în cadrul unei sedințe publice.

(2)
În cadrul sedinței de deschidere prevăzută la alin. (1), comisia va elimina ofertele care nu îndeplinesc cerințele prevăzute în documentația de achiziție și va ierarhiza ofertele pe baza criteriilor de ierarhizare stabilite în documentație,

(3)
Ofertanții ale căror oferte au fost admise și ierarhizate vor fi anunțați cu privire la ziua și ora în care comisia de evaluare și negociere va efectua vizitarea imobilului, cu scopul de a analiza pe teren dacă imobilul îndeplinește sau nu cerințele și/sau caracteristicile prevăzute în documentația de achiziție și implicit dacă corespunde sau nu scopului pentru care s-a inițiat procedura de achiziție. După vizitarea imobilului, se va întocmi un proces verbal în care se vor consemna constatările comisiei cu privire la caracteristicile imobilului.

(4)
Comisia de evaluare și negociere, în funcție de rezultatul ierarhizării și a vizitei prevăzute la alin. (3), transmite invitație de participar la negociere ofertantului a cărui ofertă corespunde cel mai bine cerințelor autorității administrației publice locale și este în concordanță cu scopul pentru care s-a inițiat procedura de achiziție a imobilului.

(5)
In situatia prevăzută la art. 13, comisia de evaluare și negociere, prin cererea de oferta transmite și invitația de participare la negociere.

(6)
La data menționată în invitația de participare, comisia negociază prețul imobilului cu ofertantul clasat pe primul loc în urma ierarhizării.

(7)
În situatia prevăzută la art. 13, comisia de evaluare și negociere negociază prețul imobilului cu ofertantul al cărui imobil are caracteristici unice și corespunde cerințelor și scopului urmărit de autoritățile administrației publice locale.

(8)
În cazul în care comisia și ofertantul nu ajung la un acord asupra prețului, ofertantul este liber sa se retragă, comisia urmând să invite la negociere ofertantul clasat pe locul următor,

(9)
În situatia existenței unui singur ofertant, când părtile participante la negociere nu ajung la un consens, comisia va relua negocierile în termen de 10 zile. Dacă nici cu aceasta ocazie părțile nu ajung la un acord, comisia va propune autorității administrației publice locale reluarea tuturor etapelor procedurii și eventual modificarea unor prevederi ale documetației de achiziție,

(10)
Prețul imobilului nu poate să depășeașcă în nicio situație valoarea de piață a imobilului concretizată în cuprinsul raportului de evaluare a imobilului întocmit de evaluator.

SECȚIUNEA III

ÎNCHEIEREA CONTRACTULUI DE VÂNZARE CUMPĂRARE

Art.27.- (1) În situația în care, în urma negocierilor, s-a ajuns la un consens în legatură cu prețul imobilului, Comuna Maracineni, prin reprezentantul său legal, va încheia un contract de vânzare - cumpărare cu ofertantul câștigător,

(2) Încheierea contractului de vânzare - cumpărare se face în condițiile și cu respectarea celor prevăzute de Legea nr. 287/2009 privind Codul civil, republicată, cu modificările și completările ulterioare.

Capitolul IV DISPOZIȚII FINALE

Art.28. Prevederile prezentului regulament se aduc la cunostință publică prin afișare la sediul Primariei Maracineni și prin publicarea pe site-ul oficial al Comunei Maracineni www.comunamaracineni.ro

